《同省中诸僚游徐公子凤台园》
明代·皇甫汸

名园似与辟疆同，载酒时堪集上公。户里群山能自入，林间三径若为通。

穿池半引长淮水，种树多移禁苑丛。不是策勋麟阁后，谁应开第凤台中。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。